După ce a subliniat importanța lucrărilor, Ciucă a spus că România își va atinge potențialul în momentul în care, prin lucrările de infrastructură, vor fi legate cele trei provincii istorice ale țării.
Ciucă a subliniat, de asemenea, importanța faptului că a existat continuitate pe proiecte.
"Putem să spunem că atunci când avem autostrăzi, drumuri expres - care, de altfel, sunt în lucru, iar unele dintre ele sunt terminate - vedem efectele, vedem că vin investiții, vedem că există atractivitate pentru dezvoltarea mediului de afaceri și lucrul acesta este cel care contează", a afirmat fostul premier.
Este deosebit de importantă continuarea dinamicii a absorbției de fonduri europene pentru că "produce efecte" și "ne ajută în tot ceea ce înseamnă dezvoltarea locală, dezvoltarea regională și, mai mult decât atât, ne ajută să ne îndeplinim acel obiectiv de reducere a disparităților între județe".
"Săptămâna viitoare se va putea circula foarte ușor de la Oradea către Arad și Timișoara și de acolo desigur și către Est și către celelalte provincii din țară", a declarat Ciucă.
(sursa: Mediafax)